13. V. 1917. Puheenjohtajan vuosikertomus. 211 



jokaisen luonnonhistoriaa harrastavan kansalaisen käsissä ja 

 on tekevä meille mahdolliseksi kaiken sen täydellisemmän 

 hyväksikäyttämisen, mitä edelliset sukupolvet aikoinaan ovat 

 tällä alalla suorittaneet. 



Nykyisin ovat painatuksen alaisina 43:s nidos Seuran 

 Meddelanden-sarjaa sekä kolme nidosta Actasta: 41, joka 

 sisältää jatkon Hj. Hj eitin Conspectus Florae fennicae'sta; 

 44, joka sisältää kirjoitelmia hroilta Järvi, Lundström 

 (Frey), Koponen, I ja II, Schneider, Walle (kaikki 

 painetut) ja M o n t e 1 1 (painatuksen alaisena). N:o 45:stä, 

 tekijänä Linkola, on 430 sivua painettu. 



Luonnonsuojelusta koskevia pyrintöjään on Seura jat- 

 kanut. Mallatunturi on todella tullut rauhoitetuksi, onneksi 

 kyllä viime tingassa sen meidän maassamme laadulleen aivan 

 yksinomaisen kasvillisuuden säilyttämiseksi uhkaavalta tu- 

 holta, jonka maailmansodan tänne suuntaama liikenne muu- 

 ten olisi aiheuttanut. Erityisen, ehdotuksen on Seura laati- 

 nut uuden, ajanmukaisemman metsästyslain aikaansaamis- 

 kysymyksessä. Kaksi esitystä on Seurassa tehty erikoista 

 suojelusta varten, nimittäin kangasvuokolle ja Karjalan kan- 

 naksen lintumaailmalle. Mielihyvällä voidaan sitäpaitsi mer- 

 killepanna, että ymmärtämystä luonnonsuojelusaatteelle on 

 ollut huomattavissa myös Seuran ulkopuolella. Turun eläin- 

 ystävät ovat ehdottaneet Ruissalon saaren r-auhoitettavaksi, 

 ja erään yksityisen henkilön alotteesta valmistellaan sangen 

 merkityksellistä yritystä rauhoitettujen luonnonpuistojen jär- 

 jestämiseksi maassamme. Toistaiseksi tutkitaan ensi kesän 

 varrella, mitkä seudut voisivat soveltua tarkoitukseen ja 

 missä laajuudessa suojelusta näillä voitaisiin ehdottaa. Mi- 

 tenkä yritys sitten tulevaisuudessa toteutuneekaan, joka 

 tapauksessa on tulevan kesän tutkimuksista odotettavissa 

 samantapaisia luonnonhavaintoja kuin ne, joiden keräämistä 

 Seura stipendeillään tarkoittaa ja joihin maamme eläimistön 

 ja kasviston koko tuntemus perustuu. Yritystä on sikäli 

 meidän puoleltamme tervehdittävä mitä suurimman tyydy- 

 tyksen tuntein. 



